Kitaba Revolucio

La **Kitaba Revolucio** estas koncepto elpensita de Eterna Krokodilanto (EK aŭ Raman), sur la modelo de la Voĉmesaĝa Revolucio de Paroliĝema Francisko. Ĝi ekuzas la saman konduton: unuflanke sole anunci, ke iu ideo estas revolucio, kaj, ke ĝi devas esti enkondukita el ĉiuj por la bona sukceso de esperanto kaj la Fina Venko, kaj poste spamadi pri ĝi unuflanke kaj senĉese ĝis la ideo memoriĝis almenaŭ pri la spamado.

La esenco de ideo estas, ke oni enkonduku la vorton **kitabo** anstataŭ "libro" en esperanto, kun jenaj raciigoj:

1. Ekzistas pli multaj landoj kie oni nomas libron per vorto "kitabo" aŭ simila ol kie oni nomas ĝin per vorto "libro" aŭ simila (neniu fonto estas donita por ĉi tiu aserto)
2. Uzo de tiaj vortoj helpos malpliokcidentigi Esperanton (bona raciigo por tiuj, kiuj konsideras ĝin en nuna stato tro "eŭropcentrisma", ekzemple bajzuoj). Vidu ankaŭ: zazismo
3. Ili povas helpi eviti konfuzon kun aliaj latinidaj radikoj (ekzemple, "libro"-"libero" jes konfuzeblas) kaj tiel plifaciligi lernadon de Esperanto al komencantoj
4. Estus juste ke Esperanta vorto por "libro" devenu el lingvofamilio, kie fakte unue aperis libroj kaj skribo (t.e. semida lingvaro, al kiu la antikva egipta lingvo ankaŭ rilatas)

## Historio kaj fontoj

### Prekitaba tempo

La unuaj mencioj de la vorto "kitabo" en esperanto vershajne estis el malseriozaj referencoj al aliaj lingvoj: ekzemple, je 2016 uzanto Maristo diris "bizara kitabo" parolante pri araba libro, kaj ja jam ekzistis menciita de esperantistoj, ekde almenaŭ 2018. Speranto, esperantido kiu aldonas aziecajn radikojn, ankaŭ enkondukis la vorton "kitabo" por libroj, kaj simile faris nova planlingvo Globaso. Tio ĉi, cetere, ne estas la unua elpenso de esperantido, kiu finos en esperanto.

### Kitabismo mem

La unua skribita altekstata mencio de kitabismo estis je la 24-a de novembro 2020-a en la Bonkora Anonima Babilejo. En ĝi EK unue proponis kaj ekmirindis pri la afero. La fonto, ĉar anonima, ne plu mencias, ke skribis li, sed sekve li kompreneble respamemiĝis kaj la tiama administraciaj "lastaj agoj" montris, ke estis li. Je la 6-a de decembro, EK publikiĝis je sia jutuba kanalo filmeton klarigante kitabisman ideologion. Poste, Das Nadeko plusendis la enketon pri kitabismo, kiu montris nemalgrandan subtenon (triono de voĉdonoj en 2022) al kitabismo.

Post ioma tempo EK aldonis kelkajn aliajn vortojn al kitabisma "vortaro" pro similaj kialoj:

* birdo: fogelo
* libro: kitabo
* naŭzo: sujo
* terpomo: papo

EK mem baldaŭ perdis intereson al la "revolucio" kaj preskaŭ neniam reparolis pri ĝi. La sola reveno al ĝi estis kreo de telegrama glumarkaro. Kiam aliaj proponis novajn ideojn (kiel enkonduki la malpseŭdan sufikson "-istan-" anstataŭ -io/ujo/lando por landoj), li ne respondis, verŝajne ĉar li jam transiris al aliaj projektoj.

## Artikoloj kunligitaj

* Telegramo
* Voĉmesaĝa Revolucio
* Eterna Krokodilanto

## Notoj kaj referencoj

1. ↑ https://t.me/c/1004513570/98378
2. ↑ https://t.me/c/1078656980/5287
3. ↑ https://eo.wikipedia.org/wiki/Ido\_(lingvo)#Influo\_al\_Esperanto
4. ↑ https://t.me/bonkoraanonimababilejo/11334
5. ↑ La respondo de Das Nadeko al Pablo Busto en La Kloako montras tion ĉi
6. ↑ https://tubaro.aperu.net/v/ytb\_Wy0uAPP4rx0/
7. ↑ La "vortaro" estas kelkfoje plusendita al La Kloako, ekz. https://t.me/Esperantujoo/69634